Па словах А.І.Гардзейчык, тэатралізаваная дзейнасць з’яўляецца асноўным сродкам далучэння дзяцей да мастацтва. Пры падрыхтоўцы тэатралізаваных пастановак педагогі звяртаюцца да розных практыкаванняў на развіццё ўвагі, уяўлення і руху: скакаць як жабка, секчы дровы, несці цяжкую сумку, адкусіць кіслы яблык і інш. Такія практыкаванні добра развіваюць творчыя здольнасці і ўяўленне, вучаць перадаваць характар казачных герояў. Падчас тэатральнай дзейнасці малышы знаёмяцца з рознымі відамі тэатраў, узаемадзейнічаюць адно з адным, адгадваюць загадкі, апісваюць прадметы, знаёмяцца з персанажамі і інш.